NOTĂ INFORMATIVĂ
la proiectul de decizie „Cu privire la organizarea prestării serviciului de administrare și exploatare a gunoiștii comunale pentru persoanele juridice, aprobarea Regulamentului și a contractului-tip de prestare a serviciului”
1. Denumirea autorului
Primăria comunei Hîrtop, raionul Cimișlia.
2. Condițiile care au impus elaborarea proiectului
Primăria comunei Hîrtop administrează gunoiștea comunală destinată depozitării deșeurilor generate pe teritoriul comunei și suportă anual cheltuieli pentru exploatarea și întreținerea acesteia.
Cheltuielile includ, în principal:
· compactarea și nivelarea deșeurilor;
· amenajarea și întreținerea amplasamentului;
· utilizarea tehnicii și consumul de combustibil;
· alte lucrări necesare funcționării gunoiștii comunale.
Valoarea anuală a acestor cheltuieli constituie aproximativ 100 000 lei.
În prezent, persoanele juridice utilizează gunoiștea comunală, însă nu există un cadru contractual unitar care să reglementeze drepturile și obligațiile părților și modalitatea de recuperare a costurilor aferente administrării serviciului.
3. Scopul proiectului
Proiectul urmărește:
· organizarea prestării serviciului de administrare și exploatare a gunoiștii comunale;
· aprobarea unui regulament unic de funcționare;
· aprobarea contractului-tip;
· instituirea unui cadru legal pentru încheierea contractelor cu persoanele juridice;
· asigurarea recuperării parțiale a cheltuielilor suportate din bugetul local.
4. Fundamentarea economico-financiară
Implementarea proiectului va permite recuperarea unei părți din cheltuielile suportate anual de autoritatea publică locală pentru administrarea gunoiștii comunale.
Cuantumul tarifelor va fi stabilit prin decizie separată a Consiliului comunal, în baza metodologiei de calcul și a costurilor reale ale serviciului.
5. Temeiul juridic
Proiectul este elaborat în baza:
· Legii nr. 436/2006 privind administrația publică locală;
· Codului administrativ nr. 116/2018;
· Legii nr. 209/2016 privind deșeurile;
· celorlalte acte normative aplicabile în domeniul serviciilor publice locale.
6. Avizarea proiectului
Proiectul urmează a fi examinat de comisia consultativă de specialitate și supus aprobării Consiliului comunal Hîrtop.

